Nr.17 


Vilnius 1938 m. rugpiūčio 30 d. 


i metai 


UKININKAS 


Vedelių naikinimas pakelėse yra liguistas mūsų įportis 


Dažnai skundžiamės, kad labai daug 
turime atidirbti „šarvarko“ ant kelių ir 
tai kasmet, neatsižvelgiant į tai, ar ūki- 
ninkai turi kiek laisvesnio laiko ar net 
nespėja nudirbti svarbiausių savo ūkio 
darbų. Dar labiau skundžiamės, kad 
privalome didelius mokesčius mokėti 
ne tik valstybei, bet ir valsčiaus savi- 
valdybei. 

Per kelioliką metų, rodosi, tiek daug 
sumokėjome visokių mokesčių, surin- 
kome iš laukų visus akmenis ir suve- 
žėme ant kelių. Keliai gi per tą laiką 
mažai kur žmoniškiau pataisyti. Kitur 
to didelio darbo ir išlaidų vaisiaus vi- 
sai nematyti — keliai kaip buvo blogi, 
toki patys ir pasiliko. 

Bene daugiausia surinktų mokesčių 
valsčius išleidžia kelių taisymui ir mo- 
kyklų statybai. Daugelyje vietų geresni 
keliai buvo mėginta apsodinti įvairiais 
medaliais: liepomis, beržais, uosiais, to- 
peliais ir kt, kad tuo būdu būtų gali- 
ma juos papuošti, pagražinti. 

eja, visas tas darbas ir išlaidos, 
susijusios su medelių sodinimu pake- 
lėse kiek kartų nuėjo niekais ir jokio 
tikslo neatsiekė. Pasodinti medeliai pa- 
kelėse, kad ir pririšti ir aptverti buvo 
nuo gyvulių, nieko tas negelbėjo — ne- 
kultūringo žmogaus ranka išnaikino juos 
per keletą mėnesių iki paskutinio. Me- 
delių naikinimo tikslas dažniausiai yra: 
nusilaužiama medelis arkliui pavaryti, 
nuo šunio apsiginti ar šiaip pasispirti, 
o dažnai net ir be jokio tikslo — dėl 
kaž kokio nesuprantamo malonumo. 


Jeigu mes dažnai nesuprantame ir 
neįsivaizduojame, kaip gražiai atrodo 
kelias, medžiais apaugęs, gal nesame 
niekur to matę, tai bent privalome su- 
prasti tai, kad tie medeliai sodinami už 
mūsų pačių sunkiai uždirbtus ir dažnai 
su sekvestratorium išreikalautus pini- 
gus. Medelius naikindami pakelėse, el- 
giames visai kaip neprotingi sutvėri- 
mai, parodydami tuo tik savo nekultū- 
ringumą, neišsiauklėjimą ir kartu stoką 
bet kokio supratimo apie visuomenės 
turtą. Medelių naikinimas yra daug di- 
desnis nusikaltimas už vagystę. Ir jeigu 
kas esti nučiuptas ar susektas, mede- 
lius naikinant, būna smarkiai baudžia- 
mas piniginėmis baudomis ir kalėjimu, 
kaip visuomenės turto naikintojas. Ko- 
dėl, sakysime, mes gerai suprantame, 
kad yra biaurus darbas, jeigu kur pa- 
sitaiko, kad ūkininkai iš keršto ar pa- 


vydo vienas kito sode nupiausto paso- 
dintus medelius, Tai kodėl gi negalime 
suprasti, kad lygiai blogai elgiamės, 
kai naikiname pakelėse medelius, paso- 
dintus visos visuomenės ir kartu pa- 
ties naikintojo lėšomis. Šiuo atveju yra 
daug d'desnis nusikaltimas, nes jis 
naikina daugelio žmonių bendrą turtą, 
užgauna ir papiktina juos visus kartu. 

Svetimšalis važiuodamas mūsų ke- 
liais ir matydamas tik kai kur pa- 
kelėse likusį nulaužtą medelį (daugu- 
mos medžių nė žymės nėra, kur jų 
būta), pamano sau, kokių čia laukinių 
žmonių gyvenama..., kurie net savo 
bendrą turtą naikina, kaip neprotingi 
keturkojai. 

Dažnai ir mes jau mėgstame pasi- 
girti, kad esame gerokai ar net labai 
susiprstę tautiškai ir ūkiškai, kad esa- 
me civilizuoti ir kultūringi žmonės. Ve- 
jamės, kaip įmanydami, visokias madas, 
perkamės dviračius ir net motociklus 
ir važinėjame jais gerėdamiesi. Bet tik 
užtenka pasižiūrėti į mūsų krašto ke- 
lius, kad galėtume įsisąmoninti sau, 
kaip labai mes dar esame atsilikę civili- 
zacijoje nuo kitų Vakarų Europos kraštų. 

Rašančiam šiuos žodžius teko ma- 
tyti Silezijoje (prieš karą Austrijoje 
dabar Lenkijoje) kelius apsodintus ne 
beržais ar kitais miško medžiais, bet 
puikiausiais vaisiniais medžiais: obeli- 
mis, kriaušėmis ir čerešnėmis. Tie vais- 
medžiai pakelėse, nors kasmet linksta 
nuo vaisių derliaus, nekeno nėra lau- 
žomi ir naikinami. Maža to, nieks ne- 
drįsta nuo jų ir vaisiaus nusiskinti, 
nors ir sargas nematytų. O, koks gra- 
žumas tokio kelio! Rodosi, kad visą 


laiką važiuoji per puikiausį sodą. Pava- 
sarį vaismedžiai būna visi pasipuošę 
žiedais, vasarą — raudonuoja ir kvepia 
jų vaisiai. Dar gražiau esą Tiroliuje, 
kur visi keliai esą apsodinti vaisiniais 
medžiais. 

Mūsų žmonės ne tik vaismedžių, 
bet ir laukinių medžių negali pakęsti 
savo pakelėse. Mūsų keliais važiuojant, 
sustojus kur viduryje lauko neturi prie 
ko arklio pririšti, nekalbant jau apie 
pavėsį, kuris taip labai yra reikalingas 
ir žmonėms ir gyvuliams vasaros kaitrų 
metu. Taip pat nuo menkiausio lietaus 
negalime niekur pasislėpti, eidami ke- 
liu, nes nėra nė vieno medžio. 

Norėdami būti tikrai kultūringais ir 
civilizuotais žmonėmis, privalome ir elg- 
tis, kaip tokiems žmonėms pritinka. 
Kaip mūsų priežodis sako: turi būti pa- 
gal Jurgį ir kepurė. 

Medelius pakelėse turime branginti 
ir saugoti nuo gyvulių ir tamsių ar 
blogos valios žmonių. Piktadarius turi- 
me patys sudrausti ir pasipiktinti jų 
biauriu darbu. 

Jei susekame nepataisomus mede- 
lių naikintojus, pasielgkime su jais 
griežtai, paduokime teisman, kad jie 
atliktų užtarnautą bausmę. 

Ne tik viešieji, didesni keliai reikia 
apsodinti medžiais, bet taip pat ir maži 
lauko keliukai reikia papuošti medžių 
aliejomis. Mažus, privačius kelius pri- 
valo pataisyti ir apsodinti patys ūki- 
ninkai, nes jais tik jie vieni dažniausiai 
naudojasi. Medžiai ne tik teikia daug 
malonumo žmogui, bet pagražina ir 
praturtina viso krašto vaizdą. 


UKIŠKOS NAUJIENOS 


LIETUVOS VALSTYBĖJE 
Auga importas ir eksportas 


Jau praėjusiais metais Lietu- 
vos Valstybės prekyba su užsie- 
niais buvo žymiai padidėjusi. Šiemet ji 
dar labiau padidėjo. Per septynius šių 
metų mėnesius eksportuota ne4 27,4 
milijono litų daugiau, negu pernai per 
tą patj laiką. Importas, lyginant su pra- 
ėjusių metų tuo pačiu laiku, padidėjo 


15.8 milijono litų. Bet svarbiausias yra 
tas reiškinys, kad šiemet Lietuvos pre- 
kyba yra daug pelningesnė, negu pra- 
ėjusiais metais. Pernai per pirmuosius 
septynius mėnėsius buvo gauta 2,6 mi- 
lijono litų nuostolių, o šiemet jau net 
9 milijonai litų pelno. Pernai per pir- 
muosius septynius mėnesius buvo eks- 
portuota už 110 mil. litų, o importuo- 
ta už 112,6 mil. litų. Siemet per tą 
patį laiką eksportuota už 137,5 mil, 

litų, o importuota už 128,5 mil. litų. atliko. Tai įdomus ir labai naudingas Kiaušiniai bus galima pardavi- 
Vertės atžvilgiu šiemet yra ypač išau- sumanymas, kuris, įvykdžius, atneš nėti tik pagal svorį 


gęs ir žymiai padidėjęs Maisto ir Pie- 
nocentro gaminių eksportas. Šiemet 
Lietūkis labai išplėtė ir javų eksportą, 
kuris pernai buvo visai sumažėjęs. 
Kiaulių Maistas pernai per 7 mėnesius 
eksportavo už 6,7 mil. litų, o šiemet 
už 11,7 mil. litų, šviežios mėsos—per- 
nai už 2 mil. It, o šiemet už 3,4 mil. 
litų, kumpių, dešrų ir konservų pernai 
už 600.000 litų, o šiemet už 1,2 mil. 
litų ir t. t. 

Importuota šiemet daugiausia trąšų, 
cemento, naftos, žemės ūkio mašinų 
ir t.t. Šių prekių šiemet daug daugiau 
importuota, negu pernai. 

Ryšium su tuo šiemet pagyvėjo ir 
prekių tranzitas geležinkeliais ir vande- 
nimis. Vidutiniškai per pirmąjį šių metų 
pusmetį jis padidėjo 179/,. Pernai buvo 
pervežta 66.444 tonos, o šiemet per 
tą patį laiką 78.068 tonos. Ypatingai yra 
padidėjęs žalios ir pusiau apdirbtos 
medžiagos ir gatavų dirbinių tranzitas. 


Durpių kuro užteks 100 metų 


Pelkių Lietuvoje yra gana daug Bet 
tokių pelkių, kuriose būtų storesnis dur- 
pių sluoksnis, yra žymiai mažiau. Pel- 
kės su durpių klodais, nemažesniais, kaip 
vieno metro storumo, laikomos durpy- 
nais. Tokių pelkių, kurias galima vadinti 
durpynais, Lietuvoje yra apie 70.000 ha, 
iš kurių apie 6.000 ha tenka Klaipėdos 
kraštui. Didesnieji durpynai yra val- 
džios nuosavybėje. Ūkininkams pri- 
klauso tik apie ketvirtadalis visų dur- 
pynų. Pagal apskaičiavimus visuose 
durpynuose žaliavos ištekliai siekia 
dviejų trečdalių milijardo kūbinių me- 
trų. Jei tas visas durpių kiekis būtų 
iškastas ir iždžiovintas, tai būtų gauta 
apie 700 milijonų erdmeterių, o skai- 
tant svoriu — apie 230 milijonų tonų 
sauso durpų kuro. Šio kuro, turint 
galvoje dabartinį Lietuvos  suvarto- 
jimą ir laikant, kad kitokio kuro ne- 
būtų vartojama, užtektų šimtui metų, 
aklė durpynai yra Marijampo- 
lės ir Šiaulių apskrityse. Daug jų yra 
ir Mažeikių ir Tauragės apskr. Mažiau- 
siai durpių yra Biržų ir Kėdainių apskr. 
Vidutinis durpynų gilumas siekia 3,15 
metro. Dažnai sutinkami ir 7-8 metrų 
gilumo durpynai. Tačiau kai kuriose 
vietose rasta durpynų, kurių sluoksnis 
turi net 16 metrų. Durpynus tvarko 
tinkamai paruošti miškininkų mokykloje 
specialistai. 


Valdininkai padės užveisti sodus 


Lietuvoje norima kuo greičiausiai ir 
kuo daugiausiai užveisti sodų. Tam tik- 
slui pavartojamos įvairiausios priemo- 
nės. Šiuo metu kilo naujas sumany- 
mas, kuris greičiausiai bus ir vykdo- 
mas. Būtent, visi tarnautojai ir valdi- 
ninkai šiemet rudenį bus įpareigoti pa- 
gal savo algos didumą nupirkti savo 
giminėms atitinkamą kiekį vaismedžių 
skiepų ir nusiųsti kaiman, kur bus pa- 
sodinti jų tėviškės bei giminių ūkiuose. 


Vaismedžius  nupirkusieji tarnautojai 
gaus tam tikras korteles, su kuriomis 
savo įstaigoms įrodys, kad pareigą 


daug naudos visam kraštui. 


MŪSŲ KRAŠTE IR KITUR 


IV Šiaurės Mūgė ir Lietuvos 
Valstybės pirkliai 


Kaip žinome, šiemet rugsėjo mėne- 
sio 17 d. Vilniuje bus atidaryta t. v. 
IV Šiaurės Mūgė, kuri tvers arti 2 sa- 
vaičių laiko. Jau praėjo ketveri metai 
nuo paskutiniosios tokios mūgės. Vil- 
niuje leidžiamas Pramonės ir Prekybos 
Rūmų laikraštis „Przegląd Handlowo- 
Gospodarczy“ pažymi, kad šių metų 
Šiaurės Mūgė būsianti nepalyginamai 
įdomesnė nei anksčiau buvusios. Girdi, 
susinormavę santykiai su Lietuva. To- 
dėl tikimasi, kad Lietuvos ūkiškos sfe- 
ros gyvai susiinteresuosiančios šia mū- 
ge. Nes ir ankstesniais metais, kada 
dar Lietuva buvo mūru atsitvėrusi nuo 
šio krašto, jau ir tada dažnai lankyda- 
vęsi Šiaurės Mūgėse Vilniuje Lietuvos 
ūkiškų sferų atstovai ir gyvai duomė- 
davęsi jomis, tik negalėdavę užmegsti 
prekybiriių tranzakcijų. Dabar jau tos 
kliūties nesą, todėl būsiąs lengvai jma- 
nomas lietuvių kontaktavimas su Lenki- 
jos gamyba. 

Jau dabar mūgėje esą užimta 759/, 
vietų. Todėl bijomasi, kad jų nepri. 
trūktų. Ateityje norima taip padaryti, 
kad Šiaurės Mūgės direkcija galėtų 
veikti nuolat, be pertraukos, nes iki 
šiol veikė tik atsitiktinai. 


Kiek Lenkijoje yra naminių 

gyvulių 

Praėjusiais metais Lenkijoje buvo 
priskaitoma 10,6 milijonų galvijų, 3,9 
mil: arklių, 7,7 mil. kiaulių ir 3,2 mil. 
avių. 

Vidutiniškas karvių pieningumas bu- 
vo tais metais apie 1500 ką pieno per 
metus iš vienos karvės. Tokiu būdu per 
visus metus visos Lenkijos karvės davė 
apie 10,5 milijardų kg pieno, 

Metinė visų gyvulių gamybos vertė 
(pienas, mėsa, mėšlas) apskaičiuojama 
2 milijardų auks. sumai. Nes pagami- 
nama apie 2 mil. kvintalų jautienos ir 
veršienos ir apie 700 mil. kvintalų 
mėšlo. 


Vaisinių medelių kainos 

Lenkijos vaisinių medelių ir krūmų 
augintojų sąjunga jau paskelbė ateinan- 
čiam rudeniui ir pavasariui skiepų kai- 
nas. Pagal šį kainoraštį turėtų būti to- 
kios obelaičių skiepų kainos: aukštas- 
tiebių (aukšta liemenių) 3 auks. už 1 
štuką, 27 auks. už 10 št, 227 auks už 
1C0 štukų; obelaitės vidutinio aukštumo 
bus 109/; pigesnės, arba kaštuos— 2.70 
auks. už 1 št., 24,30 auks. už 10 št. ir 
204.30 auks už 100 št. Kriaušaitės bus 
dar brangesnės: aukštaliemenis — 3.50 
auks. už 1 št, 32,50 auks. už 10 št. 
270 auks. už 100 št; vidutinio aukštu- 
mo kriaušaitės 10°/ pigesnis. Čerešnės: 
2.75 už 1 št, 25 auks. už 10 št., 200 
auks už 1C0 št. Slyvos: 3,25 auks. už 
1 št., 30 auks. už 10 št. ir 260 auks. 
už 100 št. Medeliai du kart skiepyti 
109/;—159/4 brangesni. 


Nuo š. m. rugpiūčio mėn. 28 d. pra- 
dėjo veikti Ministerių Tarybos išleistas 
parėdymas, kuris uždeda pareigą vi- 
siems detaliams kiaušinių pardavinėlto- 
jams kiaušinius pardavinėtitik pagal svorį, 
o ne štukomis, kaip buvo iki šiol. Be 
to krautuvininkai privalo prie kiaušinių 
iškabinti parašus, kurie rodytų ar kiau- 
šiniai yra švieži ar konservuoti. Šio 
parėdymo vykdymą gyvenime stropiai 

ižiū bendroji valdžios administra- 
cija. 

Tačiau šis parėdymas neliečia ūki- 
ninkų, vištų augintojų. Jie galės savo 
kiaušinius pardavinėti, kaip norės, tai 
yra, kaip ir iki šiol. 


Mažai eksportuojama grybų 

Šiemet buvo labai sausas pavasaris 
ir vasara, todėl nebuvo palankių sąlygų 
grybams augti. Šią vasarą iš Lenkijos 
mažai dar grybų išvežta užsienin. Pa- 
vyzdžiui, džiovintų grybų birželio mė- 
nesį eksportuota apie 3000 ką, o lie- 
pos mėn. 9.€00 kg. Šiek tiek buvo ek- 
sportuota ir žalių grybų. Iš Lenkijos 
grybai daugiausia eksportuojami Vokie- 
tijon, Prancūzijon ir Švaicarijon. 


Kiek eksportuota vaistinių 
žolių 


Šiemet liepos mėnesį pradėta ek- 
sportuoti užsienin vaistinės žolės. Per 
tą mėnesį jų eksportuota apie 53.500 
ką Anglijon, Belgijon, Danijon ir Ceko- 
slovakijon. 


Obuolių eksportas Vokietijon 


Neseniai, vykstant lenkų - vokiečių 
prekybos deryboms, vokiečiai pasisiųlė 
pirkti Lenkijoje menkesnės rūšies obuo- 
lių marmelado gamybai už 400 tūkst. 
auks. 


Nauja javų politikair įstatymas 


Š. m. rugsėjo 4 d. pradės veikti 
naujas įstatymas apie javų politiką, ku- 
ris buvo išleistas šiemet rugpiūčio mėn. 
6 d. (Dz, U. R. P. Nr. 56). Šis įstaty- 
mas stengsis išlaikyti pastovias javų 
kainas, t. y., tokias kainas, kurios apmo- 
kėtų ūkininkams javų gamybą. Kaip ži- 
nome, bus imamas tam tikras mokes- 
tis už miltus ir kruopas, pagamintus 
prekybai. Iš tų mokesčių surinktais pi- 
nigais bus premijuojamas javų ekspor- 
tas, kad tuo būdu būtų galima pašalin- 
ti iš vidaus rinkos javų perteklių, ku- 
ris numuša kainas, 

Dabar skubiai ruošiarnas įstatymui 
vykdomasis parėdymas. Manoma, pra- 
dėjus veikti šiam įstatymui, galutinai 
turės paaiškėti javų kainų būklė. Dabar 
javų kainos yra nupigusios žemiau jų 
gamybos išsimokėjimo ribų. 

Minėtas įstatymas sudaris ūkinin- 
kams ir nemaža keblumų. Nes kiekvie- 
nas ūkininkas turės gauti iš savo vals- 
čiaus leidimą tam tikram grūdų kiekiui 
susimalti savo ūkio reikalams. Kas 
sumals daugiau, nei bus tame leidime 
pažymėta arba mals be leidimo, turės 
mokėti minėtą mokestį. 

Kaip parinkti ir paruošti 
sodui vietą 


Sodui vieta reikia parinkti pačioje 
sodyboje arba arti prie sodybos. Jei 
kuriama nauja sodyba, tai reikia pa- 
rinkti jai tokią vietą, kad būtų galima 
ir sodą užvesti. 

Labai svarbu sodui dirvos pasviri- 
mas, nes lygioje dirvoje vaismedžiai 
labiau nukenčia nuo vėjų ir šalčių. Be 
to lygi, didesnė dirva dažniausiai gali 
būti peršlapia ir reikalinga nusausini- 
mo, kas nemaža kaštuoja. 


Akmenų drenai. Dešinėje drenas su kanalu (skyle). 


Geriausia sodui vieta yra nežymiai 
palinkusi į pietus. Tokioje vietoje yra 
daugiausia šilimos ir greičiau žemė 
pradžiūsta pavasarį ir rudenį. Blogiau- 
sia vieta sodui yra pasvirusi į šiaurę: 
šalta, drėgna, maža saulės šviesos. Ne- 
blogas yra dirvos pasvirimas ir į vaka- 
rus, tik šiuo atveju sodas rudeniais la- 
bai nukenčia nuo vakarų vėjų. 

Labai gerai yra, kai sodo vieta yra 
apsaugota nuo vėjų naturaliu būdu: 
kalnais ar miškeliais. Jeigu tokios na- 
tūralios apsaugos nėra. reikia sodą ap- 
sodinti jvairiais medžiais, nes be to 
neįmanoma būtų pelningą sodą užau- 
ginti. Svarbiausia sodas turi būti apsau- 
gotas iš šiaurės ir vakarų pusių. Taip 
pat ir iš rytų pusės verta apsaugoti. Iš 
pietų pusės sodo visai nereikia apso- 
dinti medžiais, bet palikti atvirą. Tada 
sodas turės daugiau šilimos, saulės 
šviesos, nebus užtemdomas kitų medžių 
ir geriau vėdinsis. Sode aklai apsodin- 
tame aukštais medžiais iš visų keturių 
pusių esti labai tvankus oras, nėra jo- 
kio vėdinimosi kaip viduryje miško. 
Todėl susidaro labai patogios sąlygos 
įvairiausiems sodo kenkėjams veistis. 

Iš šiaurės ir vakarų pusės geriau 
būtų sodą apsodinti eglėmis, nes jos 
žiemą ir vasarą saugoja sodą nuo vėjų. 
Be to juose ne taip veisiasi sodo ken- 
kėjai. Iš kitų pusių gali būti apsodintas 
sodas lapuočiais medžiais: liepomis, 
žilvičiais, topeliais, klevais uosiais, šer- 
mukšniais ir t. t. 


Kokia turi būti sodui dirva 


Jei sodas sodinamas tik iš kelioli- 
kos ar poros desėtkų medžių tik savo 
reikalams, tai tada nekreipiama tiek 
-dėmesio į sodo dirvos kokybę. Bet jei- 
gu sodinamas didesnis prekybinis so- 
das, tai į dirvos kokybę reikia pirmu- 
čiausia atkreipti dėmesį. 

Juodžemiai ir priemoliai, jeigu jie 


yra pakankamai gilūs ir tinkami drėg- 
mės atžvilgiu, yra tinkamiausios dirvos 
vaismedžiams sodinti. Tokiose dirvose 
ir be ypatingų pagerinimų gerai auga 
visos vaidmedžių rūšys: obelys, kriau- 
šės, vyšnios, slyvos, čerešnės ir t.t. 

Sunkūs moliai blogai praleidžia van- 
denį ir orą. Drėgnu metu tokios dirvos 
pasidaro šlapios klampios, o sausu metu 
greitai sudžiūsta į plutą ir sunku jas 
gerai įdirbti. Tokiose dirvose netinka 
visai auginti čerešnės ir lepesnės kriau- 
šės, o geriau auginti ankstyvesnių at- 
mainų obelis ir slyvas. Moliniai merge- 
liai yra labai derlingi ir todėl 
gerai tinka sodui. Smėlinius 
mergelius reikia pagerinti mo- 
liu. Kalkingos dirvos ypač gerai 
tinka kaulavaisiams medžiams. 
Mažiau tinka grūdvaisiams, o 
ypač kriaušėms, kurios serga 
lapų geltimu. 

Blogiausios sodui yra žvy- 
ruotos dirvos, kurios sausros 
metu greit perdžiūsta ir įkaista. 
Tokiose dirvose gali augti tik 
nedideli vyšnių medžiai, kurie 
duoda kartais visai gerus der- 
lius. 

Smiltingose dirvose vais- 
medžiai greičiau išsprogsta ir pražydi 
ir todėl dažniausiai nukenčia nuo pava- 
sario šalnų. Vasarą tokios dirvos labai 
lengvai išdžiūsta, todėl medžiai jaučia 
drėgmės stoką. Apskritai smiltingos že- 
mės yra nederlingos ir jose medžiai 
sunkiai auga ir trumpai gyvena. Gry- 
nieji smėliai visiškai netinka sodui so- 
dinti, o smėliai su juodžemiu gali tikti, 
tik reikia juos pagerinti, prive- 
žant molio ir gėrai trešiant 
mėšlu. Durpinės dirvos taip pat 
netinka sodui. Bet pagerinus 
jas moliu, smėliu ar melgeliu 
galima būtų auginti slyvas Ir 
ankstyvesnes abelų atmainas, 
nes velyvesnės neprinoksta. Ta- 
čiau durpynas turi būti pakan- 
kamai nusausintas. 

Taigi smėliuose, žvyruose ir 
durpynuose tik tada galima 
sodinti sodą, kai visiškai netu- 
rime kitokios, geresnės dirvos. 
Bet ir tai pirma tokias dirvas 
reikia atitinkamai pagerinti, pri- 
vežant molio, smėlio, durpių, mergelio— 
kur ko trūksta. Tokiose dirvose galima 
užsodinti tik nedidelį sodelį savo rei- 
kalams, bet niekad neišsimoka užvesti 
prekybinio sodo. 

Medžiams augti yra svarbu ne tik 
viršutinis dirvos sloksnis, bet ir gilesni 
jos sluoksniai — podirvis. Kaikurie me- 
džiai šaknimis ima maistą netiš 1—1!/> 
metro gilumos. Todėl svarbu, kad tas 
sluoksnis būtų pakankamai gausus mi- 
neralinėmis maisto dalimis ir turėtų pa- 
kankamai drėgmės. Todėl dirvos su gi- 
liu smėlio podirviu visai netinka sodui 
ir smėlio dirvos su negiliai esančiu 
priemolio podirviu gali visai gerai tikti. 
Sunkaus molio podirvis yra blogas 
vaismedžiams, nes nepraleidžia drėgmės 
ir yra šaltas. Labai kalkingas podirvis 
taip pat netinka sodui, nes vaismedžiai 
greit pradeda sirgti. Geriausi sodui po- 
dirviai yra priemoliai ir priesmėliai, kų- 


rie gerai praleidžia vandeni ir yra der- 
lingi. 

Nepakenčia sodas rūgščių ir labai 
kalkingų dirvų. Todėl rūgsčios dirvos 
reikia kalkiuoti, o kalkingose dirvose 
galima auginti tik kaulavaisius, kurie 
mėgsta tokias vietas. 

Sodas nepakenčia negiliai esančio 
podirvinio vandens, išskyrus slyvas, ku- 
rios gali augti ir dirvose su negilių po- 
dirvio vandeniu, nes jos leidžia šaknis 
visai negiliai, 

Peršlapios dirvos reikia sodui nu- 
sausinti drenažu arba medinių virbų ar 


akmenų fašinomis. Atvirais grioviais 
nusausinimas sode sudaro labai daug 
nepatogumų.  Nusausinant fašinomis, 


turi būti didesnis dirvos nuotakumas, 
nei nusausinant drenais, kad vanduo 
galėtų lengvai nubėgti. Slesnose vietose 
dar galima vaismedžius auginti ant 
supiltų kaupų, nenusausinus visos dir- 
vos. Nusausinant dirvą fašinomis, rei- 
kia iškasti griovius apie 1!/>metro gilu- 
mo ir, pridėjus į juos 20 cm. sluoksnį 
fašinų (akmenų ar medžių šakų), apdė: 
ti velėnomis ir užkasti. Smulkiau apie 
dirvų drenavimą žiūr. 1938 m. „Ūkinin- 
kų Kalendoriuje“, 196 pusl. 
Sodo išplanavimas 

Parinkus tinkamą sodui vietą padė- 
ties, dirvos ir podirvio žvilgsniu, reikia 
tą dirvą išlyginti. išrinkti akmenis ir pa- 
šalinti kitus nelygumus. Paskui reikia 
išplanuoti sodą. Tinkamiausia ir papras- 
čiausia sodo išplanavimo sistema yra 
ketvirtainė (kvadratinė). Pasirenkame 


reikalingą medžių nuotolį vieną nuo ki- 
to ir taip 


išplanuojame medžių eiles, 


Kairėjeį —fnesurištyjšakųž(Žabų)sdrenas, 


dešinėje — fašinų drenas. 


kad kaip nėžiūrėtume j sodą, visada 
matytume medžių eiles. 

Gerose dirvos sąlogose geriausias 
nuotolis obelaitėms bus 10—12 metrų 
eilė nuo eilės ir medelis nuo medelio 
eilėse. Blogesnėje dirvoje pakanka 10 
m. nuotolio. Kriaušės auga stačiau į 
viršų, tai joms pakanka 8—10 m. Pla- 
nuojant madeliams vietas, reikia pradėti 
planuoti eiles nuo krašto, pav., nuo ke- 
lio ar gatvės. Nuo kelio, gatvės, ar ri- 
bos su kaimyno žeme reikia pirmąją 
medžių eilę išvesti per pusę nuotolio: 
jeigu skiepus sodinsime per 10 m. eilė 
nuo eilės, tai pirmają eilę reikia išvesti 
per 5 m. nuo krašto. 

Tose vietose kur bus kasama mede- 
liams duobės, o paskui sodinami mede- 
liai, planuojant reikia įkalti kuolus. Tie 
kuolai, iškasus duobes ikalami stipriai 
ir paliekami  medeliams pririšti. Apie 
duobių paruošimą bus parašyta vėliau, 

Jau reikia paruošti svimus javams 


Įvairūs kenkėjai: vabaliukai ir kirmė- 
mėlaitės (kenkėjų drugelių vikšrai ir 
vabalėlių lervos) kenkia ne tik laukuose 
javams, bet ir svirnuose grūdams. 

Tik geruose, tinkamai vėdinamuose 
ir laiku išvalytuose svirnuose galima 
grūdus apsaugoti nuo kenkėjų. 

Prieš kuliant naują derlių, kada svir- 
nuose mažiausia grūdų ir giedrios die- 
nos, tada patogiausia svirnus išvalyti. 
Kas svirnų neišvalo, tas kartais labai 
didelių nuostolių turi, todėl šį darbą 
reikia priskailyti prie kitų svarbiųjų va- 
saros darbų. 

Daug vargo ūklninkas turi, kol tin- 
kamai javams įdirba žemę, kol javus 
pasėja, užaugina, juos nupiauna, suveža 
į klojimus, kol iškulia ir... po viso to 
supylęs grūdus į netinkamas klėtis, ati- 
duoda juos gadinti ir naikinti grūdų 
kenkėjams. 

Daugiausia grūdų sunaikina dauge- 
lio, kandim aruodine vadinamo, vikšrai 
(kirmėlaitės) ir vabalėliai, vadinami ilga- 
snapiu aruodiniu, bei jų lervos (kirmė- 
laitės). 

Kandis aruodinė yra drugelis (išskė- 
tus sparnus) apie pusantro centimet. 
ilgio. Pavasario pradžioje tie drugeliai 
skraido svirnuose ir deda ant grūdų 
kiaušinėlius. Viena patelė padeda apie 
100 kiaušinėlių. Vidutiniai po 10 dienų 
iš kiaušinėlių išsirita vikšreliai (kirmė- 
laitės), kurie per vasarą, iki rudens, 
minta grūdais, juos graužia, gadina ir 
dalį grūdų visai sunaikina. 

Ilgasnapiai aruodiniai, tai nedideli, 
apie pusantro milimetro ilgio, juodi va- 
balėliai. Jų patelės pavasarį įsigraužia 
grūduose skylutes (duobutes) ir ten de- 
da kiaušinėlius. Viena patelė padeda 
apie 150 kiaušinėlų, po vieną ant atski- 
ro grūdo. Vėliau lervos virsta lėliukė- 
mis (kokonais) ir dar tą pačią vasarą iš 
lėliukių išsirita nauji ilgasnapio aruodi- 
nio vabalėliai. Tie vabalėliai deda nau- 
jus kiaušinėlius, iš kurių tais pačiais 
metais išsirita naujos lervos ir jos vėl 
gadina grūdus. Specialistų yra apskai- 
čiuota, kad iš vienos ilgasnapio aruodi- 
nio patelės per vienerius metus išsipla- 
tina apie 20.000 kenkėjų. Taip greit 
platindamiesi, šie kenkėjai kartais svir- 
nuose padaro didelius nuostolius, tuo 
labiau, kad ir patys vabalėliai ir jų lar- 
vos (kirmėlaitės) grūdus gadina, 

Be grūdų kenkėjų, svirnuose dar 
yra ir miltų gadintojų. Svarbiausi jų 
milčius didysis ir arkė miltinė.*, 

Milčius didysis, juodas vabalas, apie 
pusantro centimetro ilgio. Jo lervos 
(kirmėlės) apie 3 cm ilgio. Vabalai ir 
lervos gyvena miltuose, miltais minta 
ir juos gadina. Daugiausia žalos mil- 
tuose daro arkės miltinės. Arkės milti- 
nės labai maži, akimis vos matomi, apie 
pusę milimetro ilgio, gyvulėliai.. Jų 
miltuose kartais labai daug priveisia. 

Iškepta, iš šiais kenkėjais apkrėstų 
miltų, duona esti karti ir nesveika žmo- 
gui vagyti, 


Visus paminėtus grūdų ir miltų ken- 
kėjus naikinti yra keletas būdų. Bet 
visus juos geriausia naikinti tinkama 
svirno priežiūra, 

Vasarą, kada svirnuose mažiausia 
grūdų ir miltų, aruodus reikia gerai iš- 
valyti, grūdus ir miltus laikinai išjų iš- 
semti, aruodus išplauti karštu šarmu ir 
vėliau geriau juos išdžiovinti. 

Jei kas vasarą aruodus taip išvaly- 
sime, tai miltų kenkėjų niekada nebus, 
nes miltų kenkėjai (milčius didysis ir 
arkė miltinė) veisiasi tik tokiuose aruo- 
duose, kur miltai ar jų likučiai iš vienų 
į kitus metus paliekami, 

Jei svirnai mediniai, reikia visus 
plyšius užlipinti molio ir kalkių mišinio 
koše, o jei svirnai mūriniai, reikia juos 
dar ir išbaltinti kalkėmis. Tokiuose svir- 
nuose, atėjus žiemai, grūdų kenkėjai 
neturi kur pasislėpti ir jie patys iššąla. 

Vasarą, giedromis, saulėtomis die- 
nomis, visada reikia laikyti svirno duris 
ir langus atdarus. Tada svirnuose esti 
sausas oras, kurio negali pakęsti ir grū- 
dų ir miltų kenkėjai. 

Vasaros pabaigoje, kada pradedame 
javus kulti ir grūdus pilti į svirnus, 
grūdus reikia du kart per savaitę aruo- 
duose maišyti, ir sausomis bei saulėto- 
mis dienomis, ir rudenį laikyti svirno 
langus atdarus. 

Taip prižiūrėdami svirnus neduoda- 
me tinkamų sąlygų grūdų ir miltų ken- 
kėjams veistis ir platintis. 

Jeigu grūdai ir miltai svirnuose ken- 
kėjų jau apnykti, tai tokius svirnus 
reikia dezinfekuoti ir tuos kenkėjus iš- 


nuodyti. Svirnus dezinfekuoti reikia dvi- 
siere anglim. Tokia dezinfekcija yra 
paprasta, ir šį darbą gali atlikti 
kiekvienas ūkininkas pats. Dvisierės 
anglies galima nusipirkti kiekvienoje 
vaistinėje. Svirną dvisiere anglim išde- 
zinfekuoti atsieina visai nebrangiai. 
Dvisierė anglis yra skaidrus, panašus 
j vandenį, bespalvis, lengvai garuojąs 
skystimas. 

Pirmiausia reikia visus svirno ply- 
šius ir langus popieriu apklijuoti. Po to 
(geriausia ryte, kada vėsesnis oras, kad 
dirbant dvisierė anglis greitai negaruotų) 
išpilstyti dvisierę anglį į lėkštes (lauke) 
ir lėkštes tuojau sunešti į svirną (Iėk- 
štės turi būti molinės ar stiklinės) ir jas 
padėti aukštesnėse vietose (dvisierės 
anglies garai sunkesni už orą ir jie sė- 
da žemyn), | kiekvieną lėkštę geriausia 
pilti vidutiniai po vieną kilogramą dvi- 
sierės anglies. 

Dirbant prie dvisierės anglies nega- 
lima rūkyti, nes ji labai greitai užside- 
ga ir net sprogsta. 

Sunešus į klėtį visas lėkštes, reikia 
tuojau uždaryti duris ir jų plyšius taip 
pat aplipyti popieru. Taip uždarytą 
svirną reikia laikyti apie 48 valandas 
(dvi paras). 

Dvidešimčiai kūbinių metrų svirno 
talpos, dezinfekcijai reikia imti 1 ką 
dvisierės anglies. 

Jei grūdų ar miltų nedaug, geriausia 
juos nupilti į stiklinę, ant jų viršaus 
uždėti lėkštę dvisierės anglies, ir statinę 
48 valandas aklai uždaryti. Taip dvisie- 
re anglim dezinfekuojant grūdus, 40 
centr. grūdų reikia imti 1 ką dvisierės 
anglies. Kadangi dvisierė anglis yra 
nuodai ir jos garai žmogui kenksmingi, 
todėl su ja visada reikia elgtis atsargiai. 


Ūkininkai, nusipirkite gyvuliams zonda 


Pastaraisiais metais, pradėjus ūki- 
ninkams daugiau sėti dobilų, dažniau 
pasitaiko gyvulių išputimo nelaimių. 
Dažniausiai išpunta karvės ir veršeliai. 
Seniau išputimą žmonės vadindavo gy- 
vatės kirtimu, nuo kurio gydydavo at- 
kalbinėjimu, Kiti vadina tą ligą „pelė- 
mis“. Gyvačių mūsų krašte retai kur 
pasitaiko ir retai jos gyvulius įgelia, o 
dažniausiai žmonės maišo gyvulių iš- 
putimą nuo pašarų su gyvatės kirtimu. 
Bet tai dažniausiai yra joks gyvatės 
kirtimas, o tik paprasčiausias išputi- 
mas. Nei nuo gyvatės kirtimo nei nuo 
išputimo jokiais kerėjimais ir užkal- 
binėjimais negalima gyvulių  pagy- 
dyti, jeigu jie savaime nepasveiksta. 
Užkalbinėtojams sekasi užkalbėti to- 
dėl, kad, kaip paprastai kiekvienoje 
ligoje, tik dalis gyvulių krenta, o dau- 
guma savaime pasveiksta. Čia užkalbi- 
nėjimai neturi jokios reikšmės ir jais 
tiki tik tamsūs, prietaringi žmonės. 

Yra paprastas ir visiškai tikras bū- 
das gyvuliams gelbėti pasitaikius išpu- 
timui. Mažiau staigiuose gyvulių išpu- 


timo atvejuose, kada gyvulys mažiau 
išpunta, galima gyvulį išgelbėti nuo 
kritimo tokiu būdu. Reikia gyvulio šo- 
nus trinti, vedžiojant išilgai kūną šiau- 
dų gryžtėmis, kol gyvulys net sukaista, 
Kad gyvulys geriau atsiraugtų ir garus 
išleistų pro snukį, reikia patampyti gy- 
vulio liežuvį, suėmus jį su skepeta už 
galo. Jei tas nepadeda, tai reikia su- 
sukti šiaudų grįžtę, sutepti ją degutu ar 
žibalu, pažaboti gyvulį ir vedžioti jį į 
kalną ir į pakalnę. | vidurį galima 
įduoti pusbonkį (pusbutelj) aliejaus ar 
tirpintų taukų. Dar galima pastatyti 
gyvulį užpakalinėmis kojomis į ravą ir, 
įrėmus abudu kumsčius į kairiąją, al- 
kanąją duobelę, paspaudyti į priekį, kol 
gyvulys pradės atsiraugti. 'Galima taip 
pat gyvulį apipilti keliais kibirais šalto 
vandens arba įvesti j ežerą ar pelkę, 
kad vanduo apsemtų jo pilvą. Tada 
pilve susispyrę garai nuo šalčio gali 
susispausti, atsileisti ir prasiveržti pro 
sunkį ar pro mėšlinę žarną. 

Bet jeigu išputimas yra staigus ir 
gyvuliui gręsia pavojus kristi, o aukš- 

čiau minėtos priemonės nepadeda tada 
reikia gelbėti gyvulį zondos pagalba. 
Zondą gali įsigyti jei ne kiekvienas ūki- 
"ninkas, tai visas sodžius tikrai. Zonda 


Netaisyklinga gyvulio padėtis įvedant zondą. 


dabar kaštuoja tik 7.50 auks. Zondą 
gyvuliui gali įleisti į pilvą kiekvienas 
ūkininkas. Čia reikia tik šiokio tokio 
dalyko supratimo ir stengtis pataikyti 
zondą įleisti į ryklę, o ne į stemplę 
(pro kurią gyvulys kvėpuoja). Zondą 
įvedant svarbu tinkamai pastatyti gy- 
vulį, kad jis neužsikištų skrandyje esan- 
čiu pašaru. Tam tikslui reikia pastatyti 
gyvulį priekiu aukščiau, o užpakaliu že- 
miau. Jeigu, nežiūrint to, zonda užsi- 
kimštų, tai reikia ją ištraukus išvalyti 
ir vėl pakartoti jo jvedimai. Gerai jve- 
dus zondą, gazai išeina pro jos vamzdį 
laukan ir gyvulys iškart pasveiksta. 


Labai staigiuose išputimo atsitiki- 
muose vartojamas dar tam tikras peilis, 


Taisyklinga gyvulio padėtis įvedant zondą. 


truokaru vadinamas. Juo perduriama 
karvei karysis šonas alkanosios tuštu- 
mos srityje. Tokiu būdu išleidžiami ga- 
žai, kurie išeina per truokaro makštį, 
ištraukus durtuvą. Bet šiai operacijai 
reikia gero prityrimo ir daug atsargu- 
mo, kad neužkrėstų padarytos žaizdos. 
Geriausia tai gali atlikti veterinarijos 
gydytojas ar felčeris. 

Norint gyvulius apsaugoti nuo išpu- 
timo reikia prisilaikyti šių dėsnių, gy- 
vulius ganant: 1) vengti staigaus perėji- 
mo nuo sauso pašaro prie žalio; 2) 
vengti labai įžėlusių ganyklų, ypač do- 
bilienose; 3) nevaryti alkanų gyvulių į 
ganyklą, bet geriau duoti prieš tai tru- 
putj sauso pašaro arba pradžioje leisti 
j menkesnę ganyklą, paskui—j geresnę 
dobilų ganyklą; 4) niekad nešerti gyvu- 
lių žalia suvytusia žole; 5) nešerti suge- 


dusiu, supelėjusiu arba rūgstančiu pašaru. 

Gyvulių išputimai  dažaiausiai pasi- 
taiko rudenį, kada gyvuliai ganomi ato- 
luose, ypač dobilų atoluose ir kada esti 


drėgni, lietingi orai. Tada yra reikalin- 
gas ypatingas atsargumas gyvulius ga- 
nant. Svarbiausia saugoti, neleisti gy- 
vulių į šlapius atolus. MERC 


Nupiauti dobilus, ar nuganyti 


Dobilai mūsų krašte jau taip prasi- 
platino, kad retas kuris ūkininkas jų 
nesėja. Nesėja nebent tas, kurio žemė- 
je, pav. smėlyje visai dobilai neauga. 


Dobiiai paprastai įsėjami j kokį nors 
varpinį augalą. Vieni sėja juos į rugius, 
kiti į vasarojų —- avižas, miežius. Kol 
javas nenupiautas, įsėti dobilai tik su- 
dygsta, bet augti mažai auga, nes juos 
stelbia pagrindinis augalas. Tačiau vos 
tik javus nuima, tuojau dobilai ima 
augti. Ypatingai gerai jie auga, kai po 
rugiapiūtės esti šilta ir palija. Kadangi 
vasarojus nusiima nuo lauko maždaug 
tik apie rugpiūčio mėn. vidurį, tai j jj 
įsėti dobilai jau nespėja tiek suaugti, 
kad galima būtų juos net šienauti. Vi- 
sai kas kita su įsėtais dobilais į rugius. 
Rugiai nusiima gana anksti, ir todėl do- 
bilai, turėdami pakankamai laiko suau- 
ga tiek, kad galima juos šienauti. Šitaip 
daugelis, ypač apie Tverečių ir Adutiškį 
ir daro. Dobilus sėja tik į rugius. Ru- 
gius nuėmę, dobiluose negano, bet lei- 
džia jiems augti, kad paskui galėtų nu- 
šienauti. Geresniais metais ir geresnėse 
žemėse iš tikrųjų dobilai rugienose, ypač 
ten, kur dar piaunami rugiai piautuvais, 
gražiai suauga ir iš jų dar pasidaro ge- 
rokai pašaro žiemai. Kitur po rugiapiū- 
tės ima tuojau dobiluose ganyti gyvu- 
lius. Dėl to kyla klausimas, kaip geriau: 
nupiauti dobilai, ar nuganyti. Pačiam 
ūkininkui, rodos, ir taip ir taip gerai, 
nes ir dobilų šienas geras daiktas ir 
ganykla dobiluose gera. Bet jauniems 
šiemečiams dobilams vis dėlto ne vis- 
tiek. Aišku, blogiausia jiems būtų, jeigu 
jų nei nupiautum, nei nuganytum. Tada 
jie ligi žiemos labai suaugtų, o žiemos 
metu, pridengus žemą storu sniego 
sluoksniu, jie pristigtų oro ir uždustų, 
vadinasi, pavasarį arba visai dobilai ne- 
užderėtų, arba būtų labai reti. Kad to 
nebūtų, suaugusių. dobilų negalima žie- 
mai palikti. Nors nušienauti jaunučiai 
šiemečiai dobilai ir labai geras pašaras, 
bet praktika rodo, kad šienauti dobi- 
lus prieš žiemą nenaudinga. Nenaudin- 
ga todėl, kad nušienauti (su rugiena) 
dobilai blogiau žiemoja, labiau bijo 
šalčių ir dėl to kitais metais gali duoti 
blogesnį derlių arba gali ir visai žūti. 
Jaunučių dobilų pašaras, tiesa, labai 
geras, bet daug vargo yra juos trum- 
pomis ir dažnai drėgnomis rudens die- 
nomis išdžiovinti. Išdžiovintų vėl labai 
greitai nutraška lapeliai ir tuo būdu do- 
bilų maistingumas gerokai sumažėja, Dėl 
šių priežasčių patartina dobilus nuga- 
nyti. Tik ir nuganyti reikia atsargiai. 
Niekad nereikia nuganyti jaunučių šie- 
mečių dobilų net taip, kad tik juoda 
žemė liktų. Toks nuganymas dobilams 


taip pat labai kenksmingas. Smarkiai 
nuganyti dobilai taip pat blogiau žie- 
muoja ir pavasarį menkiau atrodo. Ga- 
nyti dobiluose naudinga, bet tik su tam 
tikru saiku. Negalima dobiluose ganyti 
net ligi užšąlant. Apdairus ūkininkas, 
norjs gauti kitais metais geresnį dobilų 
derlių, privalo velybą rudenį, t. y. maž- 
daug nuo spalių mėnesio pradžios ga- 
nymą dobiluose nutraukti, kad ligi už- 
šąlant ir sniegui užkintant jauni dobi- 
liukai suaugtų dar tiek, kad atrodytų 
kaip gerai įžėlęs rugių želmuo. Tada 
jie nebijos taip šalčio ir nebus tiek pa- 
kaip sakoma, 


vojaus, kad po sniegu, 
iššustų. 
Tačiau jaunuose dobiluose ganyti 


reikia labai atsargiai, nes nuo dobilų 
labai dažnai išpunta karvės Ir net ark- 
liai. Reikia nepamiršti, kad negalima 
į dobilus leisti gyvulių labai išalkusių, 
nas tada apsiėda ir greičiau išpunta. 
Taip pat negalima gyvulių į dobilus 
leisti, kol yra rasa, lietui lyjant arba 
tuojau po lietaus. Ypatingai pavojinga 
gyvulius į dobilus leisti išalkusius. Dėl 
to prieš leidžiant į dobilus, patariama 
duoti kiek šiaudų, o tik paskui paleisti 
į dobilus. Atsargumo dėliai gera yra 
kas 20 - 15 minučių gyvulius nuo dobi- 
lų nuvaryti į kitokią ganyklą, o po ku- 
rio laiko vėl į dobilus leisti. 


Šiaip ar taip dobiluose ganytume, 
vis tiek pasitaiko nuo dobilų išputimų. 
Žiūrėk, rodos, tik karvė į dobilus įžen- 
aè, o jeu kaip kalnas ir stena. Tokiais 
atvejais gyvulį gali išgelbėti tik greita 
pagalba. 


Kadanai ir atsargiai dobiluose ga- 
nant vis tiek pasitaiko išputimų, tai 
ūkininkams būtinai reikia turėti ir gel- 
bėjimo prietaisus. Geriausia jų yra tam 
tikra žarna, vadinama zonda, kuria iš- 
leidžiama susirinkusios ayvulio vidu- 
riuose dujos, arba tam tikras durklas, 
vadinamas fruokaras,kuriuo praduriamas 
avvulio šonas (alkanojoje tuštumoje) ir 
išleidžiamos dujos. 

Tokių prietaisų bent po vieną turė- 
tų būti kiekviename kaime. Tada nebū- 
tų tiek ir nelaimingų su gyvuliais atsi- 
tikimu, nes išputus galima būtų dar iš- 
gelbėti. Dobiluose neganant, tiek pavo- 
jaus gyvuliams išpusti nėra. nosr išpu- 
timu pasitaiko ir ne nuo dobilų. Tačiau 
dobilai ir šienauti negerai, nes tada esti 
menkesnis kitais metais ių derlius, nei 
nuganytų. Dėlto geriau dobiluose ganyti, 
bet kartu reikia ir saugotis bei turėti 
gelbėjimo priemonių — įrankių nuo iš- 
putimo. 


Agr. M. Kraužlys, 

Kas daryti sergant? 


Gydytojas, pažinęs ligą ir prirašęs 
vaistų, palieka ligonį namiškių globai, 
duodamas tik tam tikrų slaugymo ir gy- 
dymo nurodymų. Čia trumpai nurodysi- 
me, kaip ir kada daromi šilti ir šalti 
kompresai, įšvirkštimai, levatyvos, ir t.t. 

Šalti kompresai vartojami labai da- 
žnai įvairiose ligose. Tam tikslui reikia 
pripildyti šaltu vandeniu, ledu ar snie- 
gu guminius maišelius ir juos, į sausą 
staltiesę įvyniojus, uždėti ant reikalin- 
gos kūno vietos 15 — 30 minučių su 
15 minučių protarpiais. Nereikia kreipti 
dėmesio į ligonies nusiskundimus. Mat, 
pradžioje tie šalti kompresai yra nema- 
lonūs ligoniui. Bet greitai jie pripranta 
ir, jausdami palengvinimą, patys prašo 
laikyti šaltą kompresą kuo ilgiausiai. 
Ant širdies dažnai dedami moliniai pa- 
pločiai: imama molis, sumaišomas su 
vandeniu ir prikemšamas į drobinį mai- 
šelį. Tokis molinis paplotis labai lengvai 
padaromas ir pigus. Kiekvieną kartą 
prieš vartojant reikia jis suvilginti šal- 
tame vandenyje. Sušilus vienam paplo- 
čio šonui, apverčiama ant kito šono. 

alti kompresai sutraukia kraujo in- 
dus ir sumažina kraujo antplūdį. 

Tuomi šalti kompresai netik silpnina 
kiekvieną aštrų uždegimo procesą, bet 
ir padeda sulaikyti smegenų, plaučių, 
pilvo ir kitus kraujaplūdžius. 

alti kompresai vartojami: ant gal- 
vos — užkrečiamose ligose su smegenų 
plėvių hiperemija, galvos skausmais ir 
kliedėjimais (vidurių ir dėmėtoji šiltinė, 
plaučių uždegimas, smegenų plėvių už- 


degimas — meningitas, smegenų apo- 
pleksija ir t.t). 
Ant pilvo šalti kompresai dedami 


aklosios žarnos uždeaimo pačioje pra- 
džioje, peritonituose (pilvo plėvės užde- 
gimas), moterų organų uždegimuose 
(perimetrituose). 


Ant krūtinės — kada sergant džio- 
va įvyksta plaučių kraujaplūdžiai, 
Ant širdies — esant nerviškiems 


širdies plakimams, širdies raumenų ir 
plėvės uždegimams (mijokarditas, peri- 
karditas).' 

Šilti kompresai vartojami labai įvai- 
rių rūšių. Tuo tikslu yra daug įvairių 
prietaisų ir indų: guminiai maišeliai, 
šilti sėmenų, sėlenų privilginiai. bonkos 
su karštu vandeniu ir t. t. Kad odos 
nenušutintų, reikia juos įvynioti į sku- 
durus. Šilima sužadina kraujo indų iš- 
siplėtimą, didina kraujo, o su juo ir 
priešbakterinių organizmo apsaugos kū- 
nų antplūdį, mažina skausmus ir pa- 
greitina uždegimo proceso išsivystimą 
ir užsibaigimą. 

Ant galvos dedame anemiškuose ir 
nerviškuose apalpimuose, galvos svai- 
auliuose dėl smegenų, kraujo indų su- 
sitraukimo (arterio sklerotikams) ir t. t. 

Ant kojų ir rankų esant nerviškiems| 
galūnių kraujo indų susitraukimams, su- 
silpus širdies raumenų jėgai, kada nori- 


me palengvinti jai darbą ir išplėsti ga- 
lūnių kraujo indus ir t.t. 

Ant širdies: prie krūtinės anginos 
(angina pectoris), kad galima būtų iš- 
plėsti vainikinės arterijos susitraukimą. 

Ant pilvo —norėdami pagreitinti už- 
degimo metu atsiradusių kūnų (skysčių) 
įsisiurbimą, pusaštrame aklosios žarnos 
uždegimo laikotarpyje (4—5 ligos die- 
ną), perimetrituose ir peritonituose, aš- 
triame pūslės uždegime, inkstų, kepe- 
nų, žarnų dieglių palengvinimui ir t. t. 

Šilti kompresai vartojami yra įvai- 
riai, Drėgna šilima (drėgni, karšti sėle- 
nų, sėmenų ar avižų prievilgiai, purvo 
ir molio papločiai, bonkos ir guminiai 
maišeliai su karštu vandeniu). 

Šildomi kompresai ant krūtinės ši- 
taip: sulenkiamas keturius kart rankš- 
luostis, kad apjuostų visą krūtinę, o plo- 
čio turėtų 20 — 25 ctm., vilgomas šal- 
tu vandeniu, dedamas ant klijuotės (ce- 
ratos); po klijuotės dedama dar multi- 
no gelumbės ar vilnonė skepeta. Visa 
tai uždedama iškart ant krūtinės taip, 
kad jo kraštai siektų pažastis, išvir- 
šaus aprišamas kitu rankšluosčiu ir se- 
gamas ar užbintuojamas stipriai, kad 
nenuslinktų ant pilvo. Tokis kompresas 
keičiama du kart per dieną (rytą ir va- 
karą). Jis vartojamas bronchituose. džio- 
voje. (plaučių plėvių uždegimuose). 

Ant kaklo tokie kompresai dedama 
sergant angina, gerlės uždeaimu ir t. t. 

Ant pilvo — esant diegliams, aklo- 
sios žarnos uždegimui, apendicitui, pe- 
ritonitui. 

Ant juosmens — aštriuose inkstų už- 
degimuose (nefrituose), nervų skaus- 
muose (lumbago) ir t.t. 

Ant sąnarių — aštriame ir chroniškame 
reumate (drauge su salicylio tepalais). 

Garstyčių kompresai (sinapizmai) 
vartojama taip pat dažnai. Tuo tikslu 
garstyžių miltai vilgomi šiltame vande- 
nyje, į kurį įpilti reikia truputį acto, 
Gautąja tešla aptepamas drobės gabu- 
liukas, pridengamas merle ir dedamas 
ant odos. Krautuvėse gelima gauti pa- 
ruošti garstyčių popieriai, kuriuos su- 
vilgius šiltu vandeniu dedame ant rei- 
kalingos kūno odos vietos. Šie garsty- 
čių kompresai po 10 — 15 minučiu, 
pradėjus smarkiai deginti, nuimami, 
oda nuplaujama šaltu vandeniu, kad 
neatsirastų sunkiai gydomos pūsles ant 
odos. Šie garstyčių kompresai vartoja- 
mis ant juosmens, tarp menčių, esant 
reumato skausmams, ønt sprando — 
smegenu apopleksijose, kraujo antplū- 
džiuose (pas pilnakraujus): ant kojų — 
širdies ir bronchinės astmos priepuo- 
liuose ir t. t. 

Sausos taurės (bankos) statoma ant 
krūtinės atitraukti skausmams, suma- 
žinti dusulį (plaučiu ir plėvių uždegi- 
mas, bronchitai, infarktai, bronchinės 
astmos ir t.t.). Ant širdies — esant šir- 
dies raumenų nusilpimui, mijokarditui. 
Oda, ant kurios statoma taurės, reikia 


ištepti vazelina, Taurės ištepama lazde- 
le su vata, suvilgyta spirite, padegama 
ir greit viena po kitos statomos ant 
odos. Oro tūris taurėje, atšalus, mažė- 
ja ir, dėl neigiamojo spaudimo taurėje 
prisisiurbia į odą ir traukia į tą vietą kraują. 

Taurės laikomos ant odos apie 15 
minučių. Norėdami jas nuimti, spau- 
dziame pirštu odą pagal patį taurės 
kraštą. Oras įsiveržia į taurės vidų, ir 
ji pati atkrenta nuo odos. Be sausų 
taurių medicinoje yra vartojamos ir 
kraujui nuleisti taurės. Jas gali statyti 
tik gydytojai. 

Inbaliacijas (vaistų į gerklę įkvė- 
pavimas) vartojamas yra, sergant viršu- 
tinių alsavimo kelių (gerklės, trachejos 
ir bronchų) uždegimu. Šalia ypatingų 
tuo tikslu aparatų yra labai paprasti, 
kasdieniniame gyvenime pritaikomi in- 
haliacijos būdai. Esant gerklės uždegi- 
mui, daroma papraščiausiu būdu ter- 


pentino ir kitų garuojančių medžiagų, 
inhaliacijos: į praustuvę su verdančiu 
vandeniu įpilama terpentino, ar kitų 


garuojančių gydomų medžiagų truputis 
ir, pridejus rankas prie burnos piltuvė- 
lio pavidalu. įalsuojama iš plautuvės 
karšti garai. Gerai yra, kada ligonis gu- 
li lovoje ir, išsitrynęs terpentinu krūti- 
nę, užsidengia paklote ir įkvėpuoja 
tokiu būdu terpentino garus. Kartu ter- 
pentinas erzina krūtinės odą ir veikia 
atitraukiamu būdu. Inhaliacijoms vartoja- 
ma dažniausiai terpentinas (!/59/5), kre- 
ozotas (1—59/), Dušų vanduo (49/,), 
mentolas (5 —109/,). 

Kasdieniniame gyvenime neretai rei- 
kalingas yra dirbtino vėmimo mokėji- 
mas padaryti. Apsinuodijuosiems, gir- 
tiems, skilvio apsunkinimuose maistu 
ir t. p. sužadindami dirbtiną vėmimą, 
labai pagelbstime. Mat, podraua su iš- 
vemiamu maistu pašaliname tokiu bū- 
du daug nuodingų ir kenksmingų me- 
džiagų. 

Paprasčiausias dirbtino vėmino bū- 
dus — įkišus du pirštu į burna erzinti 
užpakalinės ryklės sienelę. Vietoje pir- 
što vartojama špadelis, duodama gerti 
drungnas sūdvtas vanduo, daroma pa- 
odinis apomorfino įšvirkštimas ir t.t. 

Klizmos (lIevatyvos) daroma taip: stik- 
linis 1 literio (4—5 stiklinių)* tūrio in- 
das įjungiamas? su gumine 1!/> me- 
tro ilaio žarna, užsibaigiančia guminiu 
antgaliu. Indas pakabinamas ant sienos 
ties lova 1 metro aukštyje nuo ligonies; 
ligonis guli ant dešiniojo šono. Antga- 
lis patepamas vazelinu ir įkišamas į 
tiesiają žarną 10 — 15 cm gilumo. Po 
to ligonis apsiverčia ant nugaros ir 
kairiojo šono. 

Klizmos daromos iš šilto vandens. 
Negalima daryti klizmų sergant dizen- 
terija ir pilvo diegliais. Vartojama kliz- 
mos, sergant vidurių šiltine, plaučių už- 
degimu ir limpamomis ligomis. Be to, 
dar vartojama maisto ir vaistų klizmos. 

Vaisių džiovinimas 


Kriaušės. Kietas, neprinokusias, 
bet nukritusias kriaušes surinkus su- 
dėti į puodą ir užpylus verdančiu van- 
deniu pastatyti ant plytos, kad kriaušės 
pamestų žalią spalvą. Kai kriaušės pa- 
ruduos, tai išėmus iš puodo nulupti ir 
gražiai skiltelėmis supiausčius dėti ant 
šiaudais išklotų  skardų ir džiovinti ne- 
karštoje krosnyje. Prinokusių kriaušių 
verdančiu vandeniu plikinti nereikia, 
bet tik nulupti, supiaustyti ir džiovinti. 
Žiemą, dėl įvairumo, galima bus išvirti 
sriubą iš džiovintų kriaušių su cukrumi. 

Obuoiiai. Surinkti nukritusius obuo- 
lius, gražiai išpiaustyti kirmėlėtas vie- 
tas ir neluptus piaustyti skiltelėmis arba 
ritinėliais ir džiovinti nekarštoje kros- 
nyje. Tokius džiovintus cbuolius galima 
bus suvartoti gavėnios laiku sriuboms. 


Slyvos. Džiovinimui tinka ven- 
griškos slyvos, Jos džiovinamos ant 
šiaudais išklotų skardų,  nekarštoje 
krosnyje. 


Daržovių džiovinimas 


Daugelis mūsų šeimininkių neturi 
tinkamos vietos daržovėms laikyti arba 
ir nežino kaip paruošti daržoves, kad 
turėti jų ir žiemai. Gerai, kas turi gerą 
rūsį, tai smėlyje gali išlaikyti burokė- 
lius, morkvas, grieščius, petruškas ir 
kitas daržoves iki pavasario. Bet kas 
neturi rūsio, tai laiko daržoves duobė- 
se ir žiemą nepatogu jų iš duobės pa- 
siimti. 

Gerai būtų, kad šeimininkės pamė- 
gintų sau daržovių prisidžiovinti. Džio- 
vinti galima šias daržoves: morkvas, 
petruškas, kopūstus, selėrus, porus, 
svogūnus ir t. t. Kiekviena iš šių dar- 
žovių reikia, gerai išvalius, nuplauti ir 
nuspaudus vandenį, supiaustyti siauro- 
mis juostelėmis ir džiovinti kiekvieną 
daržovę atskirai, ant baltais popieriais 
potiestų skardų. Daržoves reikia džiauti 
krosnyje po duonos, 

Išdžiūvusias daržoves galima sumai- 
šyti kartu ir laikyti popieriu išklotoje 
dėžutėje. Prieš vartojimą daržoves rei- 
kia pamerkti šiltame vandenyje ir išė- 
mus iš vandens, dėti sriubon ir, virti. 
Galima padžiovinti smulkiai supiaustytų 
grybų ir sumaišyti su džiovintomis dar- 
žovėmis. Žiupsnelis daržovių tiks į ko- 
pūstus, kruopas, bulvienę ir j kitas 
sriubas. 


Valgiai iš pamidorų ir agurkų 
1. Nuplovus gražius, prinokusius pa- 


midorus, reikia supiaustyti ritinėliais, 
pasūdyti ir pabarsčius pipirais duoti 
į stalą. 


2. Supiaustytus pamidorus perdėti 
piaustytų svogunų ritinėliais, pasūdyti, 


Papipirinti ir truputį pašlakščius actu 
duoti į stalą. 
3. Ritinėliais supiaustytus pamido- 


rus, smulkiai supiaustytą raugintą agur- 
ką ir dukart tiek virtų piaustytų bul- 


vių, truputį  pasūdyti ir sumaišyti su 
gera, rūgščia grietine. 

4. Nulupti !/> kg agurkų, supiausty- 
ti plonai riekelėmis ir pasūdyti. Per- 
trinti per sietelį truputį šviežio sūrio 
ir sumaišyti su 1 stikline geros rūgščios 
grietinės, kad pasidarytų tirštas pada- 
žas. Nusunkus agurkus sudėti į grieti- 
nę ir įdėti 1 kapotą svogūną, truputį 
pipirų, sumaišyti ir paduoti valgyti. 

5. Parinkti iygių, nepernokusių, ža- 
lių agurkų ir kiekvieną perpiovus pusiau, 
išimti vidurius ir į puseles įlašinti po 
porą lašų citrinos sunkos. Paskui pasi- 
gaminti tokio kamšalo: išvirti vandenyje 
ryžių su sviestu ir sumaišyti juos su 
virtais, kapolais grybais. Pridėjus to 
kamšalo į abi agurko pusi ir tas puses 
sudėjus vieną ant kitos, surišti siūlu. 
Puode ištirpinti sviesto, sudėti agurkus, 
pabarstyti tarkuotu sūriu, įdėti piausty- 
tų pomidorų, keletą šaukštų rūgščios 
grietinės ir uždengus šutinti ant mažos 
ugnies. Kai išvirs, išdėti agurkus ant 
lekštės ir užpylus tuo pačiu padažu, 
kuriame virė, duoti į stalą, 

6. Agurkų marmeladas. Prinokusius 
agurkus nulupti, išimti sėklas, nuplauti, 


nušluostyti švariu rankšluoščiu ir su- 
piaustyti plonais, pailgais gabalėliais. 
Sudėjus į vandenį su actu pavirinti 


2—3 minutes, išimti iš puodo ir duoti 
nusivarvėti. Paskui 3 kg apvirtų agurkų 
paimti 1 litrą vyninio acto, 3 kg cu- 
kraus, 5 gvazdikėlius, kelias cinamonų 
žieveles, sudėjus viską į puodą šiek 
tiek pavirinti ir sudėti agurkus. Sudė- 
jus agurkus dar pavirinti '/> valandos. 
Po to marmeladą sudėti į puodą, ant 
viršaus uždėti cinamonų žievelių, už- 
pilti trupintu lajumi arba stearina, kad 
nepelėtų ir laikyti sausoje, vėsioje 
vietoje. 


Vaisių kompotas su makaronais 


Išvirti sūdytame vandenyje su kiau- 
šiniais maišytų makaronų, gerai nu- 
sunkti ir sudėjus į lėkštę užpilti virtu 
kompotu iš obuolių ir kriaušų. Kompo- 
to skystimą pilti prieš pat valgį. Vie- 
toje makaronų galima vartoti pabiriai 
virtus ryžius. 


Mėsos priežiūra vasaros metu 


Kiekviena mūsų sodžiaus šeimininkė 
stengiasi pasigaminti didesnį įvairių 
produktų kiekį, kad užtektų ilgesniam 
laikui. Svarbu gerai ir daug pasigamin- 
ti, bet dar svarbiau nesugedusius tuos 
produktus išlaikyti iki sunaudojimo. Ne 
viena šeimininkė pasiskundžia, kad jos 
produktai, rodos ir gerai paruošti, bet 
po kiek laiko pradeda pelėti, rūdyti, 


džiūti ir atsiranda mažų kirmėlaičių. 
Tokie produktai pamažu darosi netin- 
kami naudojimui. 

Man čia svarbu duoti keletą pa- 


tarimų šeimininkėms, kaip galima iš- 
gelbėti mėsą nuo gedimo. Norint, kad 
rūkyta mėsa negestų, reikia parinkti 


jai tinkamą vietą kabėjimui. Vieta turi 
būti ne labai sausa, vėsi, tamsi ir.gerai 
vėdinama. Jei mėsa peli, tai vieta 
drėgna. Pradėjusią pelėti mėsą reikia 
peiliu gerai nugramdyti pelėsius ir nu- 
plauti išvirtu ataušusiu sūrymu. Verdant 
tokį sūrimą reikia vandenin pridėti įvai- 
rių prieskonių, kaip: pipirų, lapelių, svo- 
gūnų, petruškų, morkvų ir kit. Sūry- 
mui vietoje vandens galima vartoti iš- 
rūgas, kurias taip pat reikia išvirinti su 
prieskonais ir ataušinti. Nuplautą mėsą 
reikia pakabinti vėsioje, perpučiamoje 
vietoje, kad nudžiūtų. 

Sausoje vietoje mėsa perdaug iš- 
džiūsta. Taigi kad mėsa nedžiūtų, rei- 
kia ją ištepti kiaušinio baltymu. Sau- 
goti, kad toje vietoje, kur kabo mėsa, 
nebūtų musių, nes jos ant mėsos su- 
deda kiaušinėlius, iš kurių po kiek laiko 
išsirita kirmėlytės, kurios ir gadina kum- 
pius ir lašinius. 

Taigi bet kaip pradėjusią gesti mėsą 
reikia plauti sūrimu arba išvirtomis 
išrūgomis. 


Marinuoti baravykai 


Nuvalius jaunus baravykus sudėti 
į pasūdytą vandenį — verdantį. Tris 
kartus su mažom pertraukom užvirinti. 
Sudėti ant rėčio ir, kai nudžius, sudėti 
į indą ir užpilti marinatu. Marinatas 
verdamas iš vandens, druskos, pipirų, 
lauro lapelių, acto ir cukraus. 

Marinuojama baravykų galvutės. 
Nuvalius ir nuplovus sveikas baravykų 
galvutes sumesti į pasūdytą vandenį 
5—7 minutėm. Išgriebus perpilti šaltu 
vandeniu ir išbėrus ant rėčio apdžio- 
vinti. Paskiau sudėti į stiklinį ar molinį 
indą ir užpilti stipriu (59/;) acto mari- 
natu, palaikyti 2—3 dienas. Tada mari- 
nato skystį nupilti, o užpilti nauju, nes 
atsiranda nešvarumai, nuo kurių grybai 
genda. | marinatą patartina dėti tru- 
putį cukraus. 


Marinuotos rudmėsės 


Jaunos, sveikos rudmėsės gerai nu- 
plauti, apsausinti ir sudėti į stiklinius ar 
gerai palivotus indus. Atskirai verdamas 
marintas: vanduo, gvaizdikėliai, druska, 
pipirai, lauro lapai, šaukštas cukraus, 
acto, cinamono. Verdančiu marinatu už- 
pilti ant rudmėsių ir ataušus aprišti. 
Laikyti sausoje vietoje. 


Sūdyti grybai 


1 itr. grybų 30 — 40 g druskos, ir 
krapų. Sūdoma baravykai ir jų kotai, lep- 
šės. Baravykus išrinkus nuplauti, dėti į 
pasūdytą vandenį ir virti su galvutėrnis. 
10—15 min. Kotus nuvalius nupilti ir 
išvirti. Paskiau perpilti šaltu vandeniu, 
ir padėti ant rėčio ar sietelio nusivar- 
vėti. Kai apdžius, dėti eilėmis krapai, 
grybai, druska. Pridėjus pilną indą, už- 
kloti druskos tirpinyje mirkytu skudurė- 
liu. Uždėti medinį dang'elį ir prislėgti. 
Taip sūdyti grybai laikomi šaltai. 

Daugiau gaminkimę silosUolo pašaro 


Nuo pašarų parinkimo, pagaminimo 
ir jų kiekio labai pareina pieno ūkio apsi- 
mokėjimas. Kad iš tikrųjų taip yra, tai 
kiekvienas ūkininkas, daugiau ar mažiau 
besiverčiąs pieno ūkiu, gerai žino, ko- 
kią jis turi naudą, pigiai  pasigaminda- 
mas gerų ir pakankamą kiekį pašarų 
savo ūkyje. Cia kaip tik ir norima pri- 
minti, kad daugiau susirūpintume silo- 
suoto pašaro gaminimu t. y. baltymingų 
žaliųjų pašarų rauginimu. Sis pašarų 
gaminimo būdas dar mūsų krašte be- 
veik nevartojamas. 

Kokią turi reikšmę silosuotas paša- 
ras gyvulių šėrime, čia netenka daug 
aiškinti, Patirta, kad šeriant melžiamas 
karves silosuotu pašaru, galima pakelti 
jų pieningumą nevartojant koncentruotų 
pašarų, pav. vienai karvei sušeriant 
10 ką šieno, 20 kg silosuoto pašaro, 
5 kg bulvių per dieną gaunama 15 litr. 
pieno. Jei prie šios duoklės dar pridė- 
sime ankštinių grūdų miltų, tai per 
dieną gali duoti viena karvė net iki 
20 ką pieno. 

Matome, kad ir nevartojant koncen- 
truotų pašarų galima gauti daugiau 
pieno. Silosuotas pašaras nemažai už- 
vaduoja koncentruotus pašarus, kurie 
yra žymiai brangesni. Silosuotas paša- 
ras dalinai pavaduoja ir šakniavaisius, 
kurių išauginimas taip pat nepigiai at- 
seina. Todėl galima karvių šėrimą su- 
tvarkyti vasarą ir žiemą be koncentruo- 
tų pašarų. Vasarą reikia turėti geras 
nuolatines ganyklas, gerai jas mokėti 


naudoti, tręšti ir prižiūrėti, o žiemai 
pasigaminti geros žolės, dobilų šieno ir 
silosuoto pašaro. 

Be to. reikia atminti, kad silosuo- 
jant žalius pašarus mažesnis nuošimtis 
ių žūva, kaip džiovinant. Džiovinant pa- 
šarą, kad ir gerame ore, visvien balty- 
minių maisto medžiagų žūsta daugiau. 

Silosavimui tinka šie žalieji pašarai: 


pievų, ganyklų žolė, dobilai, įvairių 
šakniavaisių lapai, mišiniai, bulvie- 
nojai. Dabar, pav., Vokietijoje silo- 


suoja šutintas bulves ir kapotus runke- 
lius. Geriausiai silosuojasi nedaug turį 
baltymų pašarai, pav., šakniavaisių la- 
pai, kukurūzai, bulvienojai. Gerai pa- 
vyksta silosuoti dobilai, pievų ir gany- 
klų žolė. Reiktų silosuoti antrą dobilų 
ir pievų žolę, nes pirma žolė dažniau- 
sia, geram orui esant, galima išdžio- 
vinti, kai tuo tarpu antra žolė rudeniop 
retai kada pavyksta gerai išdžiovinti 
dėl blogų orų. 

Vasaros metu pas mus labai pablo- 
gėja ganyklos. Per karščius prastai že- 
lia žolė, gyvuliai ją greit nuėda ir dėl 
to labai nukrinta karvių pieningumas. 
Tokiais atvejais, kad pienas nesumažė- 
tų, reikia stengtis jį palaikyti, šeriant 
melžiamas karves silosuotais pašarais, 
kurių turėtume pasigaminti prieš metus, 
prieš kelius mėnesius. 

Plačiau apie pašarų silosavimą (rau- 
ginimą žiūr. 1937 m. „Ūkininkų Kalen- 
doriuje“ ir „M. Artojuje“. 


Bandymai Vokietijoje | 


Vokietijoje netoli Štetino miesto 
(Koesline) buvo „amžinieji“ rugių sėji- 
mo bandymai nuo 1914 — 1935 m., 
vadinasi 20 metų toje pačioje vietoje 
buvo sėjami rugiai. Dirva buvo tinkama 
rugiams. Mėšlo ir žalios trąšos ta dirva 
per tą laiką negavo. Paaiškėjo, kad 
rugiai gali toje pačioje vietoje augti 
ilgus metus. Tą pakelia, bet negali pa- 
kęsti blogo žemės įdirbimo. Nupiovus 
rugius, dirva tuoj reikdavo nuskusti ir 
suakėti. Sėti rugių į nesusigulėjusią 
dirvą negalima; derlius tuoj labai su- 
mažėdavo. Prieš sėją iš anksto dirvą 
reikia suarti. Švari ir gerai dygstanti 
sėkla labai pakeldavo derlių. Keisti 
sėkla reikia kas 3 metai. Per anksti ir 
per vėlai pasėti rugiai menkiau užde- 
rėdavo. I visus tuos dalykus labai daug 
dėmesio kreipdavo kiekvienais metais. 
Todėl per 20 metų, negaudamas nei 
mėšlo, nei žalios trąšos, derlius nesu- 
mažėjo. Dirva buvo puvėninga. Stiprus 
patręšimas gerai apsimokėjo. 400 kg 
tomamilčių, 250 kg 409/, kalio druskos 
ir 300 kg sieros rūgštiės amoniako pa- 
gamindavo daugiau 59 cnt. grūdų ir 
108 cnt šiaudų iš 1 ha, negu netręš- 
tame plote. Čia 1 cnt.=50 kg. 


Seradėlė — geras pašarinis auga- 
las lengvose žemėse. Ją dažniausiai 
sėja kaip dobilus, j rugius pavasarį. 
Vokiečiai (Mitteilung fuer Land N.) pa- 
stebėjo, kad dirva reikia mineralinėmis 
trąšomis patręšti iš rudens, rugius sė- 
jant. Daugiausia sėradėlė reikalauja 
kalio. Fosforo, kaip ir lubinas, susi- 
randa žemėje; ir sunkiai tirpstant) iš- 
tirpdo pati. Bet kalio druskos 40°/⁄, į 1 
ha reikia berti bent 2 — 3 maišus iš 
rudens. Nemėgsta seradėlė rūgštaus 
amoniako, geriau salietrą mėgsta. 


Naikinkim piktžoles pakelėse 


Važiuodamas vieškeliais ir plentais, 
dažnai matai griovius ir šlaitus, priau- 
gusius vešliausių piktžolių. Jos ten daž- 
nai nė kieno nenaikinamos auga, vei- 
siasi ir teršia plačiausios apylinkės ūki- 
ninkų laukus. Ypatingai tas pastebima 
prie plentų, bet netrūksta ir pavieške- 
lėse. Pasitaiko, kad ūkininkai ar tai su- 
prasdami piktžolių žalą, ar taisyklių bei 
įsakymų verčiami, pakelių griovius iš- 
piauna. Tuo tarpu prie plentų ir gele- 

žinkelių pirmiausia šienaujamos tos vie- 
tos, kur išaugusi gera, vertinga žolė. 
Piktžolės dažnai paliekamos Dievo va- 
liai, nes jų nėra kur dėti. Taip neturėtų 
būti. Turint galvoje, kad prinokusios 
piktžolės šimtais įvairiausių būdų plati- 
na savo sėklą ir teršia laukus, reikia 
pasistengti jas, kol dar nepribrendusios, 
sunaikinti. Į tai turi atkreipti dėmesį ne 
tik ūkininkai, bet ir plentų bei geležin- 
kelių prižiūrėtojai. 


Atsakymai Skaitytojams 


Ats. Fr. Kr. Nieko patarti nega- 
lime, nes neturime žinios, ar toks ban- 
kas dar yra. Šiuo reikalu kreipkitės į 
Lietuvos Atstovybę Varšuvoje ir prašy- 
kite informacijų. Jeigu buvote įdėję 
bankan aukso rublius, tai yra prasmė 
dabar teirautis, bet jeigu popierinius 
rublius, tai neapsimoka daryti jokių pas- 
tangų, nes reikėtų įrodyti, kad bankas 
iš tų pinigų turėjo naudos, o kadangi 
įrodyti tai neįmanoma, tai bankas ne- 
turės jokios pareigos tamstai indėlio 
grąžinti. 4 


Nauja knyga ūkininkams 


Jau baigiama spausdinti didelė 
apie 250 puslapių knyga — 
„Naminis gyvulių gydymas . 
Ši knyga bus gausiai iliustruota 
ir parašyta specialiai ūkinin- 
kams lengva, suprantama kalba. 
„NAMINIS GYVULIŲ GYDYMAS** 
daugelį ūkininkų apsaugos nuo įvairių 
nelaimių su gyvuliais ir tikrai patars, 
kaip geriausia reikia elgtis, gydant gy- 


vulius įvairiose ligose. Todėl šią la- 
bai naudingą knygą privalo įsigyti 
kiekvienas ūkininkas. Ją bus galima 


gauti Vilniuje lietuviškuose knygynuose. 


Žemės ūkio gaminių kainos 


Šių metų rugpiūčio 26 d.,Vilniaus Javų - Prekių 
Biržos pranešimu, buvo mokama už 100 kg auks. 


Rusiai a + „ 15.00—16.00 
Kviečiai nae ee a i — 
Miežiai: Te an os A a e k — 
Avižos: 44 om a G — 
SEMENN S a ja as 42 50—43 50 
Vikia a 4 e a e k —— 
Lubinas (mėlynas). + „440 
Kvietinės sėlenos „4404 10.00— 10.50 
Ruginės sėlenos „4444 8.00— 8.50 
Sviestas 1 kg I rūšies urme „|. 2.10 
= - - detal aae 3.00 
5 „ H rūšies urme. ...... 260 
5 detain. m m 2.90 
i; > M Mses urme. 5 2.50 
= k 5 detal.. . „+ „ . 2.80 
Kiaušinių kapa •. sa. e. a. a 3,00—4,20 


= štuka 


„RUCH“ spaustuvė, Vilnius, Totorių g. 


